smcproject/ml-wiki-sentences huggingface dataset:
1955 നവംബറിൽ ഇവിടുത്തെ ഖനന പ്രവർത്തനങ്ങൾ താൽക്കാലികമായി നിർത്തിവച്ചുവെങ്കിലും ഖനന സ്ഥലത്തിന്റെ അവശിഷ്ടങ്ങൾ ഇപ്പോഴും ദ്വീപിൽ അവശേഷിക്കുന്നു.
1994 ലെ വസന്തകാലത്ത് ഗ്രേറ്റർ ലെനോറ റിസോഴ്സ് കോർപ്പറേഷൻ ഈ ദ്വീപിൽ ഒരു പുതിയ അവകാശവാദം ഉന്നയിച്ചു.
എനോള ഗേ
രണ്ടാം ലോകമഹായുദ്ധക്കാലത്ത് ഉപയോഗത്തിലിരുന്ന ബോയിംഗ് ബി -29 വിഭാഗത്തിൽപെട്ട ഒരു ബോംബർ വിമാനമാണ് എനോള ഗേ .1945 ഓഗസ്റ്റ് 6-ന് ലിറ്റിൽ ബോയ് എന്ന  കോഡ്നാമമുള്ള അണുബോംബ് വഹിച്ച ഈ ബോംബറിന്റെ നിയന്ത്രണച്ചുമതല പോൾ ടിബറ്റ്സ് എന്ന വൈമാനികനായിരുന്നു.
അദ്ദേഹത്തിന്റെ മാതാവിന്റെ സ്മരണയ്ക്കാണ് ഈ പേരു ടിബറ്റ്സ് തെരെഞ്ഞെടുത്തത്.
[[File:Enola Gay on Display at Udvar-Hazy.jpg|700px|thumb|right|{{center| എനോള ഗേ നാഷനൽ എയർ സ്പേസ് മ്യൂസിയത്തിൽ]] മറ്റു വിവരങ്ങൾ ചിറക് നീളം: 43 മീ (141 അടി 3 ഇഞ്ച്) നീളം: 30.2 മീ.
(99 അടി) ഉയരം: 9 മീ (27 അടി 9 ഇഞ്ച്) ഭാരം, ഒഴിഞ്ഞത്: 32,580 കിലോഗ്രാം (71,826 പൗണ്ട്) ആകെ ഭാരം: 63,504 കിലോ നിർമ്മാതാവ്/കമ്പനി:ഗ്ലെൻ എൽ മാർട്ടിൻ കോ.
, ഒമാഹ, നെബ്ര.
, 1945 എൻജിൻ: 4 റൈറ്റ് ആർ -3350-57 ടർബോ സൂപ്പർചാർജ്ഡ് റേഡിയലുകൾ, 2,200 എച്ച്പി ആൾ: 12 (ഹിരോഷിമ ദൗത്യം) പുറംകണ്ണികൾ The Smithsonian's site on Enola Gay includes links to crew lists and other details Archived 2012-04-19 at the Wayback Machine .
Eyewitnesses to Hiroshima, Time magazine, 1 August 2005 Archived 2013-06-18 at the Wayback Machine .
"Inside the Enola Gay ", Air Space , 18 May 2010 അവലംബം
എന്ത വേഡുകൊന്ദു രാഘവ
ത്യാഗരാജസ്വാമികൾ സരസ്വതി മനോഹരിരാഗത്തിൽ ചിട്ടപ്പെടുത്തിയ ഒരു കൃതിയാണ് എന്ത വേഡുകൊന്ദു രാഘവ.
വരികളും അർത്ഥവും വരികൾ അർത്ഥം പല്ലവി എന്ത വേഡുകൊന്ദു രാഘവ പന്തമേലരാ ഓ രാഘവ രാഘവാ, എത്രകാലമായി ഞാൻ നിന്റെ ദയവിനായി യാചിക്കുന്നു?
അനുപല്ലവി ചിന്ത ദീർച്ചുട കെന്ത മോഡിരാ അന്തരാത്മനാ ചെന്തരാനുനേ എന്റെ ചിന്തകളുടെയും വിചാരങ്ങളുടെയുമെല്ലാം സാരം അങ്ങുതന്നെയായിട്ടും എന്നോടെന്തിനാണ് ഈ കാർക്കശ്യം?
ചരണം ചിത്തമന്ദു നിന്നു ജൂചു സൌഖ്യമേ ഉത്തമമംബനുചുനുപ്പൊംഗുചുനു സത്തമാത്രമാ ചാല നമ്മിതിനി സാർവഭൌമ ശ്രീ ത്യാഗരാജ നുത അങ്ങയെ ഞാനെന്റെ ഹൃദയത്തിൽ പ്രതിഷ്ഠിച്ച് വിശ്വസിച്ച് എന്നെങ്കിലും അങ്ങ് എന്നോട് അനുതപിച്ചാൽ അതിലും വലിയ അനുഗ്രഹമൊന്നും കിട്ടാനില്ലെന്നും കരുതി എന്റെ പൂർണ്ണമായ വിശ്വാസം അങ്ങയിൽ അർപ്പിച്ച് കഴിയുകയാണ്.
സർവതിന്റെയും സാരമായ ആരുടെയും മുന്നിൽ തലകുനിക്കാത്ത അങ്ങുതന്നെയാണ് ഈ പ്രപഞ്ചം ഭരിക്കുന്നതും അവലംബം പുറത്തേക്കുള്ള കണ്ണികൾ യേശുദാസിന്റെ ആലാപനം ടി എം കൃഷ്ണയുടെ ആലാപനം
എന്തിനോ പൂക്കുന്ന പൂക്കൾ ഇംഗ്ലീഷ് വിലാസം https://ml.wikipedia.org/wiki/Enthino_Pookkunna_Pookkal
ഷെറീഫ് കഥയും തിരക്കഥയും സംഭാഷണവും രചിച്ച് ഗോപിനാഥ് ബാബു സംവിധാനം ചെയ്ത് 1982ൽ പ്രദശനത്തിനെത്തിയ മലയാള ചലച്ചിത്രമാണ് എന്തിനോ പൂക്കുന്ന പൂക്കൾ .
രജത്ചിത്രയുടെ ബാനറിൽ ശശി മേനോനും രാജ ചെറിയാനും ചേർന്നാണ് ഈ ചിത്രം നിർമ്മിച്ചത്.
രതീഷ് , മമ്മൂട്ടി , മോഹൻലാൽ , സറീന വഹാബ് , സുകുമാരി , മാള അരവിന്ദൻ , ശങ്കരാടി , ബേബി സോണിയ , ശാന്തകുമാരി തുടങ്ങിയ അഭിനേതാക്കളാണ് പ്രധാന  കഥാപാത്രങ്ങളെ അവതരിപ്പിച്ചത്.
അവലംബം ↑ എന്തിനോ പോകുന്ന പൂക്കൾ - www.malayalachalachithram.com ↑ എന്തിനോ പോകുന്ന പൂക്കൾ - www.malayalasangeetham.info പുറത്തേക്കുള്ള കണ്ണികൾ
എന്ദുകുനിർദ്ദയ
ത്യാഗരാജസ്വാമികൾ ഹരികാംബോജിരാഗത്തിൽ ചിട്ടപ്പെടുത്തിയ ഒരു കീർത്തനമാണ് എന്ദുകുനിർദ്ദയ .
എന്ദുകു നിർദയ എവരുന്നാരുരാ അനുപല്ലവി
ഇന്ദു നിഭാനന ഇന കുല ചന്ദന ചരണങ്ങൾ
പരമ പാവന പരിമളാപ ഘന 2.
നേ പര ദേശി ബാപവേ ഗാസി 3.
ഉഡത ഭക്തി കനി ഉബ്ബതില്ലഗ ലേദാ 4.
ശത്രുല മിത്രുല സമമുഗ ജൂചേ നീക് 5.
ധരലോ നീവൈ ത്യാഗരാജുപൈ അർത്ഥം അവലംബം പുറത്തേക്കുള്ള കണ്ണികൾ
എന്തരോ മഹാനുഭാവുലു
ത്യാഗരാജ സ്വാമികളുടെ ഘനരാഗ പഞ്ചരത്നകൃതികളിൽ ശ്രീരാഗത്തിലും ആദിതാളത്തിലും ചിട്ടപ്പെടുത്തിയ ഒരു കീർത്തനമാണ് എന്തരോ മഹാനുഭാവുലു.
ഷഡ്കാല ഗോവിന്ദമാരാരെ പ്രകീർത്തിച്ചാണു ഇതെഴുതിയതെന്നു ഒരു ഐതിഹ്യമുണ്ട്.
വരികൾ പഞ്ചരത്ന കൃതികളുടെ ആലാപനം പല്ലവി
എന്ദരോ മഹാനുഭാവുലു-അന്ദരികി വന്ദനമു അനുപല്ലവി
ചന്ദ്ര വദനുനി-അന്ദ ചന്ദമുനു ഹൃദയ-അരവിന്ദമുന ജൂചി ബ്രഹ്മാനന്ദമു-അനുഭവിഞ്ചു വാരു ചരണം
സാമ ഗാന ലോല മനസ്സിജ ലാവണ്യ ധന്യ മൂർധന്യുലു മാനസ വന ചര വര സഞ്ചാരമു സലിപി മൂർത്തി ബാഗുഗ പൊഡഗനേ വാരു സരഗുന പാദമുലകു സ്വാന്തമു-അനു സരോജമുനു സമർപ്പണമു സേയു വാരു പതിത പാവനുഡു-അനേ പരാത്പരുനി ഗുരിഞ്ചി പരമ-അർത്ഥമഗു നിജ മാർഗ്ഗമുതോനു പാഡുചുനു സല്ലാപമുതോ സ്വര ലയ-ആദി രാഗമുലു തെലിയു വാരു ഹരി ഗുണ മണി-മയ സരമുലു ഗളമുന ശോഭില്ലു ഭക്ത കോടുലു-ഇലലോ തെലിവിതോ ചെലിമിതോ കരുണ കൽഗി ജഗമു-എല്ലനു സുധാ ദൃഷ്ടിചേ ബ്രോചു വാരു ഹൊയലു മീര നഡലു കൽഗു സരസുനി സദാ കനുല ജൂചുചുനു പുലക ശരീരുലൈ ആനന്ദ പയോധി നിമഗ്നുലൈ മുദംബുനനു യശമു കല വാരു പരമ ഭാഗവത മൌനി വര ശശി വിഭാ-കര സനക സനന്ദന ദിൿ-ഈശ സുര കിംപുരുഷ കനക കശിപു സുത നാരദ തുംബുരു പവന സൂനു ബാല ചന്ദ്ര ധര ശുക സരോജ ഭവ ഭൂ-സുര വരുലു പരമ പാവനുലു ഘനുലു ശാശ്വതുലു കമല ഭവ സുഖമു സദാ-അനുഭവുലു ഗാക നീ മേനു നാമ വൈഭവംബുലനു നീ പരാക്രമ ധൈര്യമുല ശാന്ത മാനസമു നീവുലു-അനു വചന സത്യമുനു രഘുവര നീയെഡ സദ്ഭക്തിയു ജനിഞ്ചകനു ദുർമ്മതമുലനു കല്ല ജേസിന-അട്ടി നീ മദിനി- എരിംഗി സന്തസമ്പുനനു ഗുണ ഭജന-ആനന്ദ കീർത്തനമു സേയു വാരു ഭാഗവത രാമായണ ഗീത-ആദി ശ്രുതി ശാസ്ത്ര പുരാണപു മർമ്മമുലനു ശിവ-ആദി ഷണ്മതമുല ഗൂഢമുലനു മുപ്പദി മുക്കോടി സുര-അന്തരംഗമുല ഭാവമ്പുലനു- എരിംഗി ഭാവ രാഗ ലയ-ആദി സൌഖ്യമുചേ ചിരായുവുൽ കല്ഗി നിരവധി സുഖ-ആത്മുലൈ ത്യാഗരാജ-ആപ്തുലൈന വാരു പ്രേമ മുപ്പിരികൊനു വേള നാമമു തലചേ വാരു രാമ ഭക്തുഡൈന ത്യാഗരാജ നുതുനി നിജ ദാസുലൈന വാരു അവലംബം
എന്തിരൻ ഇംഗ്ലീഷ് വിലാസം https://ml.wikipedia.org/wiki/Enthiran ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എന്തിരൻ ( തമിഴ് : எந்திரன் , ഇംഗ്ലീഷ് : Robot ) 2010-ൽ പുറത്തിറങ്ങിയ തമിഴ് ശാസ്ത്രകഥാ ചലച്ചിത്രമാണ് .
ശിവാജിക്ക് ശേഷം രജനി-ഷങ്കർ ടീം വീണ്ടും ഒന്നിക്കുന്ന ചിത്രത്തിൽ രജനികാന്തിന്റെ നായിക ഐശ്വര്യ റായ് ആണ്.
ഇന്ത്യൻ സിനിമയിൽ അക്കാലത്തെ ഏറ്റവും ചെലവേറിയ ചിത്രമെന്ന ഖ്യാതിയുമായി ഇറങ്ങിയ ചിത്രത്തിന് ഇന്ത്യൻ സിനിമയിലെ പ്രമുഖരും ഹോളിവുഡിൽ നിന്നുള്ള സാങ്കേതിക വിദഗ്‌ധരുമാണ് ഒന്നിയ്‌ക്കുന്നത്‌.
ചിത്രം നിർമ്മിച്ചത് സൺ പിക്ചേഴ്സ് കലാനിധിമാരൻ.
2010 സെപ്റ്റംബർ 30 ന് ദുബായിൽ എന്തിരന്റെ ആദ്യപ്രദർശനം നടന്നു.
എന്തിരൻ ചലച്ചിത്ര പരമ്പരയിലെ ആദ്യത്തെ ചലച്ചിത്രമാണിത്.
ഡാനി ഡെൻസോങ്പ, സന്താനം, കരുണാസ് എന്നിവരാണ് ചിത്രത്തിലെ മറ്റ് പ്രധാനപ്പെട്ട കഥാപാത്രങ്ങളെ അവതരിപ്പിച്ചിരിക്കുന്നത്.
രജനികാന്ത് ഇരട്ട വേഷത്തിൽ അഭിനയിക്കുന്നു എന്നതാണ് ചിത്രത്തിൻറെ മറ്റൊരു വലിയ സവിശേഷത.
ശാസ്ത്രജ്ഞനായും അയാൾ സൃഷ്ടിക്കുന്ന റോബോട്ടായുമാണ് രജനികാന്ത് അഭിനയിക്കുന്നത്.
ശാസ്ത്രത്തിൻറെ വളർച്ചമൂലം സമൂഹത്തിലുണ്ടാവുന്ന തിൻമകളാണ് ചിത്രത്തിൻറെ പ്രമേയം.
ഓസ്കാർ അവാർഡ് ജേതാവ് എ.ആർ. റഹ്‌മാൻ ആണ് ഇതിൻറെ സംഗീതം നിർവഹിച്ചത്.
അന്തരിച്ച സുപ്രസിദ്ധ തമിഴ് സാഹിത്യകാരൻ സുജാതയുടെ എൻ ഈനിയ ഇയന്തിര , മീണ്ടും ജീനോ എന്നീ നോവലുകളിൽ നിന്നും പ്രചോദനം ഉൾക്കൊണ്ടാണ് ഷങ്കർ എന്തിരൻ ഒരുക്കുന്നത്.
തുടക്കത്തിൽ ചിത്രത്തിൻറെ പേര് റോബോട്ട് എന്നായിരുന്നു.
തമിഴ് പേരിടുന്ന ചിത്രങ്ങൾക്ക് തമിഴ് നാട് സർക്കാരിൻറെ നികുതി ഇളവ് ലഭിക്കുമെന്നതിനാൽ ചിത്രത്തിൻറെ പേര് എന്തിരൻ - ദ റോബോട്ട് എന്ന് പുന:നാമകരണം ചെയ്യുകയായിരുന്നു.
തമിഴിൽ നിർമ്മിച്ച ചിത്രം തെലുഗു , ഹിന്ദി എന്നീ ഭാഷകളിലേക്ക് മൊഴിമാറ്റം ചെയ്തു.
കൂടാതെ ചിത്രത്തിൻറെ ഇംഗ്ലീഷ് സബ്ടൈറ്റിലിൻറെ ഹോളിവുഡ് വിതരണത്തിനായി സൺ പിക്ചേഴ്സ് HBO യുമായി കരാറിൽ ഏർപെട്ടിട്ടുണ്ട് .
പുറത്തിറങ്ങിയതിനുശേഷം പൊതുവെ അനുകൂലമായ അഭിപ്രായങ്ങളാണ് എന്തിരന് ലഭിച്ചത്.
രജനികാന്തിന്റെ അഭിനയം, രത്നവേലുവിന്റെ ഛായാഗ്രഹണം, സാബു സിറിളിന്റെ കലാസംവിധാനം, വി. ശ്രീനിവാസ് മോഹന്റെ വിഷ്വൽ ഇഫക്ട്സ് എന്നിവയെ ഭൂരിഭാഗം വിമർശകരും അഭിനന്ദിക്കുകയുണ്ടായി.
2010 - ൽ ഏറ്റവും കൂടുതൽ കളക്ഷൻ നേടിയ ഇന്ത്യൻ ചലച്ചിത്രമായിരുന്നു എന്തിരൻ.
രണ്ട് ദേശീയ ചലച്ചിത്ര പുരസ്കാരങ്ങളും, മൂന്ന് ഫിലിംഫെയർ പുരസ്കാരങ്ങളും, ഏഴ് വിജയ് പുരസ്കാരങ്ങളും രണ്ട് സ്ക്രീൻ അവാർഡുകളും ഈ ചലച്ചിത്രത്തിന് ലഭിച്ചു.
എന്തിരനു ശേഷം 2018 - ൽ രണ്ടാംഭാഗമായ 2.0 എന്ന ചലച്ചിത്രം പുറത്തിറങ്ങുകയുണ്ടായി.
ഏകദേശം ഒരു ദശാബ്ദം നീണ്ട ഗവേഷണങ്ങൾക്കു ശേഷം, തന്റെ സഹായികളായ ശിവ, രവി എന്നിവരുടെ സഹായത്തോടെ ഇന്ത്യൻ കരസേനയിലേക്ക് കമ്മീഷൻ ചെയ്യുന്നതിനു വേണ്ടി ലൗകികജ്ഞാനമുള്ള ഒരു ആൻഡ്രോയ്ഡ് റോബോട്ടിനെ ഡോ. വസിഗരൻ സൃഷ്ടിക്കുന്നു.
തുടർന്ന് ചെന്നൈയിൽ വച്ചു നടക്കുന്ന ഒരു റോബോട്ടിക് കോൺഫറൻസിൽ വച്ച് വസിഗരൻ, ചിട്ടി എന്ന് പേരിട്ട ഈ റോബോട്ടിനെ പരിചയപ്പെടുത്തുന്നു.
ശേഷം വസിഗരന്റെ കാമുകിയും മെഡിക്കൽ വിദ്യാർത്ഥിനിയുമായ സനയെ ചിട്ടി, പരീക്ഷയിൽ കോപ്പിയടിച്ച് എഴുതുന്നതിന് സഹായിക്കുകയും ഒരു കൂട്ടം സാമൂഹ്യവിരുദ്ധരിൽനിന്നും രക്ഷിക്കുകയും ചെയ്യുന്നു.
ഇതേ സമയം, വസിഗരന്റെ ഗുരുവായ പ്രൊഫസർ ബോറ, തീവ്രവാദ സംഘടനയ്ക്കു വേണ്ടി ചിട്ടിയ്ക്ക് സമാനമായ ഒരു ആൻഡ്രോയ്ഡ് റോബോട്ടിനെ നിർമ്മിക്കാൻ ശ്രമിക്കുന്നുവെങ്കിലും പരാജയപ്പെട്ടുകൊണ്ടിരുന്നു.
ബോറ നേതൃത്വം നൽകുന്ന ആർട്ടിഫിഷ്യൽ ഇന്റലിജൻസ് റിസർച്ച് ആന്റ് ഡെവലപ്മെന്റ് ഇൻസ്റ്റിറ്റ്യൂട്ടിന്റെ ഒരു പരിശോധനയ്ക്ക് ചിട്ടിയെ വസിഗരൻ തയ്യാറാക്കുന്നു.
ഈ പരിശോധനയ്ക്കിടെ ബോറ പറയുന്നതെല്ലാം അനുസരിക്കാൻ ചിട്ടിയ്ക്ക് നിർദ്ദേശം നൽകിയതോടെ ബോറയുടെ ഉത്തരവു പ്രകാരം ചിട്ടി വസിഗരനെ കത്തിയെടുത്ത് കുത്താൻ ശ്രമിക്കുന്നു.
ഇതോടെ പരിശോധനാ കമ്മിറ്റി, ഈ റോബോട്ടിനെ സൈനിക ആവശ്യങ്ങൾക്ക് ഉപയോഗിക്കാൻ സാധിക്കില്ലെന്നും ഒരുപക്ഷേ സ്വന്തം സേനയിലെ സൈനികരെ തന്നെ വധിച്ചേക്കാമെന്നും അതുകൊണ്ട് റോബോട്ടിനെ സേനയിലേക്ക് ശുപാർശ ചെയ്യേണ്ടതില്ലെന്ന് തീരുമാനിക്കുകയും ചെയ്യുന്നു.
ഇതിനു പിന്നാലെ ബോറയ്ക്കു മുന്നിൽ ചിട്ടിയുടെ കഴിവുകൾ തെളിയിക്കാൻ വസിഗരൻ ശ്രമിക്കുന്നുണ്ടെങ്കിലും തീപ്പിടിച്ച ഒരു കെട്ടിടത്തിൽനിന്നും ചിട്ടി ആൾക്കാരെ രക്ഷിക്കുന്നതിനിടെ ആ ശ്രമവും പരാജയപ്പെടുന്നു.
ചിട്ടി കെട്ടിടത്തിലകപ്പെട്ട ഭൂരിഭാഗം പേരെയും രക്ഷിക്കുന്നു.
എന്നാൽ കുളിമുറിയിൽ കുളിച്ചുകൊണ്ടിരുന്ന സെൽവി എന്ന പെൺകുട്ടിയെയും ഇക്കൂട്ടത്തിൽ ചിട്ടി രക്ഷിക്കുന്നു.
രക്ഷപ്പെടുന്നുവെങ്കിലും താഴെ ക്യാമറകൾക്കു മുന്നിൽ നഗ്നയായി നിൽക്കേണ്ടി വന്നതോടെ സെൽവി റോഡിലേക്ക് ഓടിപ്പോവുകയും ഒരു ലോറി ഇടിച്ച് ഉടൻതന്നെ മരിക്കുകയും ചെയ്യുന്നു.
ഇതിനു ശേഷം ചിട്ടിയുടെ ന്യൂറൽ സ്കീം പരിഷ്കരിക്കുന്നതിനു വേണ്ടി ബോറയോട് ഒരു മാസത്തെ സമയം വേണമെന്ന് അപേക്ഷിക്കുകയും ബോറ സമ്മതിക്കുകയും ചെയ്യുന്നു.
എന്നാൽ ഒരു മാസം പൂർത്തിയാകുന്നതിനു ദിവസങ്ങൾക്കു മുൻപ് ചിട്ടി വസിഗരനോട് ദേഷ്യപ്പെടുകയും അതിലൂടെ ചിട്ടിയ്ക്ക് വികാരങ്ങൾ ഉണ്ടാകുന്നുവെന്ന് വസിഗരൻ തിരിച്ചറിയുകയും ചെയ്യുന്നു.
സനയുടെ പരീക്ഷാക്കാലത്ത് ആരോഗ്യസംബന്ധിയായ പാഠപുസ്തകങ്ങളെല്ലാം പഠിച്ചിട്ടുള്ള ചിട്ടി, സനയുടെ സഹോദരിയായ ലതയുടെ പ്രസവം സുഗമമായി നടത്താൻ സഹായിക്കുന്നു.
ഇതിനെത്തുടർന്ന് ബോറ, വസിഗരനെ അഭിനന്ദിക്കുകയും എ.ഐ.ആർ.ഡി പരിശോധനയിൽ വിജയിക്കാൻ ചിട്ടിയെ അനുവദിക്കുകയും ചെയ്യുന്നു.
പക്ഷേ ഇതേ സമയത്ത് ചിട്ടി സനയുമായി പ്രണയത്തിലാകാൻ തുടങ്ങുന്നു.
ഇക്കാര്യം വസിഗരനും സനയും തിരിച്ചറിഞ്ഞതോടെ ചിട്ടി തന്റെ വെറുമൊരു സുഹൃത്താണെന്ന് ചിട്ടിയോട് സന പറയുന്നു.
സനയുടെ വിയോജിപ്പിൽ നിരാശനായ ചിട്ടി, തുടർന്ന് ഇന്ത്യൻ സേന നടത്തിയ പരിശോധനയിൽ പരാജയപ്പെട്ടു.
ഇതിൽ കുപിതനായ വസിഗരൻ, ചിട്ടി ഭാഗങ്ങളായി മുറിച്ചിടുകയും ചപ്പുചവറുകളുടെ കൂട്ടത്തിലേക്ക് ചിട്ടിയുടെ ഭാഗങ്ങൾ ഉപേക്ഷിക്കുകയും ചെയ്യുന്നു.
ഈ വിവരമറിഞ്ഞ ബോറ മാലിന്യ നിക്ഷേപ കേന്ദ്രത്തിലെത്തി ചിട്ടിയെ തിരയുന്നുവെങ്കിലും കണ്ടെത്താൻ കഴിയുന്നില്ല.
പക്ഷേ സ്വയം ശരീരഭാഗങ്ങൾ ചേ‍ർത്തുവച്ച ചിട്ടി, ബോറയുടെ കാറിൽ കയറിക്കൊണ്ട് സഹായിക്കണമെന്ന് ആവശ്യപ്പെടുന്നു.
തുടർന്ന് ചിട്ടിയെ തന്റെ ലാബിലേക്ക് കൊണ്ടുപോകുന്ന ബോറ, ചിട്ടിയെ വീണ്ടും രൂപകല്പന ചെയ്യുന്നതിനോടൊപ്പം ഒരു റെഡ് ചിപ്പ് കൂടി അധികമായി ചേർത്തുകൊണ്ട് ചിട്ടിയുടെ 2.0 എന്ന മാരകമായ ആപത്തുകൾ ഉണ്ടാക്കാൻ കെൽപ്പുള്ള പുതിയ പതിപ്പിനെ ഉണ്ടാക്കുന്നു.
ഉടൻതന്നെ ചിട്ടി, സനയുടെയും വസിഗരന്റെയും വിവാഹം നടക്കുന്നയിടത്തെത്തി സനയെ തട്ടിക്കൊണ്ടുപോവുകയും തന്റേതുമായി രൂപസാദൃശ്യമുള്ള നൂറുകണക്കിന് റോബോട്ടുകളെ സൃഷ്ടിക്കുകയും ഒടുവിൽ ബോറയെ കൊല്ലുകയും ചെയ്യുന്നു.
തന്റെ റോബോട്ട് സേനയെ ഉപയോഗപ്പെടുത്തിക്കൊണ്ട് ചിട്ടി, എ.ഐ.ആർ.ഡി.യുടെ കേന്ദ്രം കൈക്കലാക്കുകയും നഗരമാകെ പരിഭ്രാന്തി പരത്തുകയും ചെയ്യുന്നു.
ഈ സമയം, ഒരു മെഷീനിനും മനുഷ്യനും ചേർന്ന് മുൻകൂട്ടി പ്രോഗ്രാം ചെയ്തുകൊണ്ട് കുഞ്ഞിന് ജന്മം നൽകാൻ സാധിക്കുമെന്നും അതുകൊണ്ടു തന്നെ തങ്ങൾക്ക് വിവാഹം ചെയ്യാമെന്നും ചിട്ടി സനയോട് പറയുന്നു.
പക്ഷേ, സന ഇതിനെ എതിർക്കുന്നു.
ഇതിനെത്തുടർന്ന്, എ.ഐ.ആർ.ഡിയിലേക്ക് ചിട്ടിയെ തടയുന്നതിനു വേണ്ടി റോബോട്ടിന്റെ വേഷത്തിൽ വസിഗരൻ എത്തുന്നു.
എന്നാൽ റോബോട്ട് സേനയ്ക്കിടയിൽ ആശയക്കുഴപ്പം ഉണ്ടായതോടെ വസിഗരൻ അവിടെയുണ്ടെന്ന് ചിട്ടി തിരിച്ചറഞ്ഞുകൊണ്ട് വസിഗരനെ കൊല്ലാൻ ശ്രമിക്കുന്നു.
എന്നാൽ ഉടൻതന്നെ പോലീസ് എത്തിയതോടെ ചിട്ടിയ്ക്കും റോബോട്ട് സേനയ്ക്കും പോലീസുമായി സംഘട്ടനം നടത്തേണ്ടി വരികയും ഈ അവസരത്തിൽ വസിഗരനും സനയും ചിട്ടിയുടെ പക്കൽ നിന്നും രക്ഷപ്പെടുകയും ചെയ്യുന്നു.
ചിട്ടിയുടെ റോബോട്ട് സേനയും പോലീസും തമ്മിൽ നടക്കുന്ന ഈ സംഘട്ടനത്തിനിടെ ഒട്ടേറെ പൊതുമുതലുകൾക്ക് നാശനഷ്ടം സംഭവിക്കുന്നു.
ഇതേ സമയം, ഒരു കാന്തിക മതിൽ ഉപയോഗപ്പെടുത്തിക്കൊണ്ട് വസിഗരൻ ചിട്ടിയെ കൈക്കലാക്കുകയും അതുവഴി ആന്തരിക നിയന്ത്രണ പാനലിൽ കയറിക്കൊണ്ട് മറ്റെല്ലാ റോബോട്ടുകളെയും സ്വയം നശിക്കാൻ ആജ്ഞാപിക്കുന്നു.
തുടർന്ന് ബോറ ഘടിപ്പിച്ച റെഡ് ചിപ്പ് വസിഗരൻ ചിട്ടിയിൽ നിന്നും പുറത്തെടുക്കുന്നു.
കോടതിയിലെ വിചാരണയ്ക്കു ശേഷം, റോബോട്ട് സേന നാട്ടിലെ പൊതുമുതലുകൾക്ക് വളരെ വലിയ നാശനഷ്ടം ഉണ്ടാക്കിയതിനാൽ കോടതി, ഡോ. വസിഗരനെ വധശിക്ഷയ്ക്ക് വിധിക്കുന്നു.
എന്നാൽ, ബോറയാണ് ഈ പ്രശ്നങ്ങളുടെയെല്ലാം കാരണമെന്ന് ചിട്ടി പറയുകയും ബോറ ചിട്ടിയിലേക്ക് റെഡ് ചിപ്പ് ഘടിപ്പിക്കുന്ന വീഡിയോ ദൃശ്യങ്ങൾ കോടതി മുമ്പാകെ സമർപ്പിക്കുകയും ചെയ്യുന്നു.
തുടർന്ന് കോടതി വസിഗരനെ വിട്ടയക്കുകയും ചിട്ടിയെ പൂർണമായി നശിപ്പിക്കാൻ ഉത്തരവിടുകയും ചെയ്യുന്നു.
മറ്റു വഴികളില്ലാതെ, വസിഗരൻ, ചിട്ടിയോട് സ്വയം ഭാഗങ്ങൾ വേർപെടുത്താൻ ആവശ്യപ്പെടുന്നു.
എല്ലാവരും യാത്ര പറയുന്നതിനിടെ, വസിഗരനോടും സനയോടും മാപ്പപേക്ഷിച്ചുകൊണ്ട് ചിട്ടി സ്വയം തന്റെ ഭാഗങ്ങൾ വേർപെടുത്തി വയ്ക്കുന്നു.
വർഷങ്ങൾക്കു ശേഷം 2030 - ൽ, ചിട്ടി ഒരു നിർമിത ബുദ്ധി മ്യൂസിയത്തിൽ പ്രദർശിപ്പിക്കപ്പെട്ടിരിക്കുന്നു.
ചിട്ടിയെ കണ്ട് ആകാംക്ഷാഭരിതയായ ഒരു സ്കൂൾ കുട്ടി എന്തിനാണ് ചിട്ടിയെ വിഘടിപ്പിച്ചത് എന്ന് ചോദിക്കുന്നു.
ചോദ്യത്തിന് മറുപടിയായി "നാൻ സിന്തിക്ക ആരംഭിച്ചേൻ" ("ഞാൻ ചിന്തിക്കാൻ ആരംഭിച്ചു.") എന്ന് ചിട്ടി പറയുന്നു.
അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് സംവിധാനം എസ്. ഷങ്കർ കഥ,തിരക്കഥ എസ്. ഷങ്കർ സംഭാഷണം സുജാത രംഗരാജൻ സംവിധാന സഹായികൾ മനോജ്‌ ഭാരതിരാജ, ബാലാജി ശക്തിവേൽ, സംഗീത സം‌വിധാനം എ.ആർ. റഹ്‌മാൻ ഗാന രചന വൈരമുത്തു , പാ വിജയ്‌, മദൻകർക്കി ആലാപനം എസ്.പി. ബാലസുബ്രഹ്മണ്യം , എ.ആർ. റഹ്‌മാൻ , ഹരിഹരൻ ഛായാഗ്രഹണം രത്നവേലു ചിത്രസംയോജനം ആന്റണി ശബ്ദലേഖനം,മിശ്രണം റസൂൽ പൂക്കുട്ടി കലാസംവിധാനം സാബു സിറിൾ വസ്ത്രാലങ്കാരം മനീഷ്‌ മൽഹോത്ര, മാരി ഇ വോഗ്റ്റ്‌ നൃത്തം ബൃന്ദ സംഘട്ടനം പീറ്റര് ഹെയ്ന് നിർമ്മാണം കലാനിധിമാരൻ വിതരണം സൺ പിക്ചേഴ്സ് അഭിനതാക്കൾ
I thought that playing Chitti the robot would be very difficult.
He is a machine.
His movements should not be like a human being's.
We had to draw a line.
If I deviated even slightly, Shankar would point it out and say I was being too human.
After four to five days of shooting, we found a rhythm.
— Rajinikanth, on his experience of playing Chitti.
രജനികാന്ത് - വസിഗരൻ, ചിട്ടി ഐശ്വര്യ റായ് - സന ഡാനി ഡെൻസോങ്പ - പ്രൊഫസർ ബോറ സന്താനം - ശിവ കരുണാസ് - രവി കൊച്ചിൻ ഹനീഫ - ട്രാഫിക് പോലീസ് ഉദ്യോഗസ്ഥൻ കലാഭവൻ മണി - പച്ചമുത്തു ഡൽഹി കുമാർ - വസിഗരന്റെ അച്ഛൻ രാഘവ് as the neighbourhood bully ദേവദർശിനി as Latha, Sana's sister രേവതി ശങ്കരൻ as Vaseegaran's mother സാബു സിറിൾ as Shah സുഗുന്തൻ as the police inspector ശ്രിയ ശർമ്മ as the curious student ചാംസ് as one of the barbers working at The Park Hotel ദേവദാസ് കനകാല as K. Bhajanlal, one of the customers at The Park Hotel നിർമ്മാണം വികാസം
നായക് ദ റിയൽ ഹീറോ എന്ന ഹിന്ദി ചിത്രത്തിൻറെ പൂർത്തികരണത്തിന് ശേഷം ഷങ്കർ കമലഹാസ‍നെയും പ്രീതി സിൻ‌ഡയെയും നായികാ നായകന്മാരാക്കി റോബോ ആണ് തൻറെ അടുത്ത ചിത്രമെന്ന് അറിയിച്ചു.
എന്നാൽ കമലഹാസൻറെ ഡേറ്റ് ക്ലാഷ് ആയതിനെ തുടർന്ന് പദ്ധതി ഉപേക്ഷിക്കേണ്ടി വന്നു.
ഷങ്കർ ബോയ്സ് എന്ന തൻറെ പുതിയ ചിത്രത്തിൻറെ പ്രവർത്തനങ്ങളിൽ ഏർപെട്ടു.
ശിവജിയുടെ വൻ വിജയത്തിന് ശേഷം റോബോട്ട് വീണ്ടും വാർത്തകളിൽ നിറഞ്ഞു .
ഷങ്കറിൻറെ അടുത്ത ചിത്രം തെലുഗിൽ ചിരഞ്ജീവിയെ വച്ച് റോബോട്ട് ആണെന്ന് പല വെബ്സൈറ്റ്കളും റിപ്പോർട്ട്‌ ചെയ്തു .
എന്നാല് ജൂലൈ 2007 ല് ഷാരുഖിനെ നായകനാക്കി റോബോട്ട് ചെയ്യുമെന്നും ഷാരൂഖ് തന്നെയാണ് നിർമ്മാതാവെന്നും അറിയിച്ചു.
ഷാരൂഖ് ഷങ്കറിനെ ഔദ്യോഗികമായി വിളിച്ചു.
തിരക്കഥകേട്ട ഷാരൂഖ് തിരക്കഥ മോശമാണെന്നും തിരുത്തണമെന്നും പറഞ്ഞു.
എന്നാല് രജനികാന്ത് തൻറെ തിരക്കഥ മികച്ചതും വിശ്വാസയോഗ്യവുമാണെന്ന് അഭിപ്രായപ്പെട്ടതായി ഷങ്കർ അറിയിച്ചു.
രണ്ടു പേരും അവരവരുടെ അഭിപ്രായങ്ങളില് ഉറച്ചു നിന്നു.
അവർക്ക്‌ ഒരു ഏകോപനമുണ്ടാക്കാന് കഴിഞ്ഞില്ല.
പിന്നീട് ആമിർ ഖാൻ , അജിത് കുമാർ തുടങ്ങിയവരുടെ പേരുകള് കേട്ടെങ്കിലും യാഥാത്ഥ്യമായില്ല .
ചെന്നൈയിലെ ഒരു പൊതുവേദിയിൽ വച്ച് ഷങ്കറിനെ കണ്ട രജനികാന്ത് റോബോട്ടുമായി സഹകരിക്കാന് താൽപര്യമുണ്ടെന്ന് അറിയിച്ചു.
ഷങ്കർ അത് അംഗീകരിക്കുകയായിരുന്നു.
നിർമ്മാതാക്കളുടെ പിൻമാറ്റം
ചിത്രത്തിൻറെ ഷൂട്ടിംഗ് ലോകാത്ഭുതങ്ങളില് ഒന്നായ മാച്ചു പിച്ചുവിൽ ഒരു ഗാന ചിത്രീകരണത്തോടെയാണ് ആരംഭിച്ചത്.
20% ചിത്രീകരിച്ചപോഴേക്കും 35 കോടി രൂപ ചെലവ് വന്നു.
അയ്യങ്കാർ ഇൻറെർനാഷണൽ, ഇറോസ് ലാബ്സ് എന്നിവർ സംയുക്തമായാണ് നിർമ്മാണ ചുമതല വഹിച്ചിരുന്നത്.
120 കോടി ബജറ്റിൽ തീർക്കാൻ ലക്ഷ്യമിട്ട്‌ തുടങ്ങിയ യന്തിരൻറെ നിർമ്മാണം ആ തുകയ്‌ക്ക്‌ ഒതുങ്ങില്ലെന്ന ഷങ്കറിൻറെ പറച്ചിലോടെയാണ്‌ ഷങ്കറും നിർമാതാക്കളും തമ്മിലുള്ള ബന്ധം വഷളായത്‌.
തൻറെ സിനിമകളുടെ പൂർണതയ്‌ക്ക്‌ വേണ്ടി പണം വാരിയെറിയുന്ന ഷങ്കറിൻറെ രീതികളെ അയ്യങ്കാർ ഇൻറെർനാഷണൽ ആർഭാടമെന്നായിരുന്നു വിശേഷിപ്പിച്ചത്‌.
എങ്ങനെയാണെങ്കിലും ഡിസംബർ 2008ന് സാമ്പത്തിക പ്രതിസന്ധിയെ തുടർന്ന് നിർമ്മാണ ചമുതലയിൽ നിന്നും രണ്ടു കമ്പനികളും പിൻമാറി .
തുടർന്ന് നിർമ്മാണ അവകാശം കേന്ദ്രമന്ത്രി ദയാനിധിമാരൻറെ സഹോദരൻ കലാനിധിമാരൻറെ ഉടമസ്ഥതയിലുള്ള സൺ പിക്ചേഴ്സ് ഏറ്റെടുത്തു.
സാമ്പത്തിക സ്ഥിതി മോശമായിരിക്കുന്ന കാലഘട്ടത്തില് കോടികള് മുടക്കി ചിത്രമെടുത്താല് അത് വാങ്ങാനാളുണ്ടാവുമോയെന്ന പേടിയാണ് ചിത്രത്തിൻറെ നിർമ്മാണ ചമുതലയിൽ നിന്നും രണ്ടു കമ്പനികളും പിൻമാറാനുള്ള കാരണം അവലംബം
എനുഗ ശ്രീനിവാസുലു റെഡ്ഡി ഇംഗ്ലീഷ് വിലാസം https://ml.wikipedia.org/wiki/Enuga_Sreenivasulu_Reddy
വർണ്ണവിവേചനത്തിനെതിരായ യുഎൻ പ്രത്യേക സമിതിയിൽ വർണ്ണവിവേചന വിരുദ്ധ ശ്രമങ്ങൾക്ക് നേതൃത്വം നൽകിയ ഐക്യരാഷ്ട്രസഭയിലെ ഇന്ത്യൻ വംശജനായ നയതന്ത്രജ്ഞനായിരുന്നു ഇ.
എസ്. റെഡ്ഡി (1 ജൂലൈ 1924 - 1 നവംബർ 2020) , എന്ന എനുഗ ശ്രീനിവാസുലു റെഡ്ഡി .
1963 മുതൽ 1965 വരെ വർണ്ണവിവേചനത്തിനെതിരായ പ്രവർത്തനങ്ങൾ ഏകോപിപ്പിക്കുന്ന കേന്ദ്രത്തിന്റെ സെക്രട്ടറിയായും 1976 മുതൽ 1983 ഡയറക്ടറായും സേവനമനുഷ്ഠിച്ചു.
യു.എൻ. ട്രസ്റ്റ് ഫണ്ട് ഫോർ സൗത്ത് ആഫ്രിക്ക, ദക്ഷിണാഫ്രിക്കയ്ക്കുള്ള വിദ്യാഭ്യാസ, പരിശീലന പരിപാടി എന്നിവയുടെ ഡയറക്ടറായും അദ്ദേഹം സേവനമനുഷ്ഠിച്ചു.
2000ൽ ഇന്ത്യയിലെ നാലാമത്തെ പരമോന്നത ബഹുമതിയായ പത്മശ്രീ, 2013ൽ ദക്ഷിണാഫ്രിക്കൻ സർക്കാരിൽ നിന്ന് ഒ. ആർ. ടാംബോയുടെ ഓർഡർ ഓഫ് കമ്പാനിയൻസ് എന്നീ ബഹുമതികൾ അദ്ദേഹത്തിന് ലഭിച്ചു.
മുൻകാലജീവിതം കരിയർ
1924 ജൂലൈ 1 ന് തെക്കേ ഇന്ത്യയിലെ പല്ലപട്ടിയിലാണ് റെഡ്ഡി ജനിച്ചത്.
മൈനിംഗ് കമ്പനി എക്സിക്യൂട്ടീവും സ്വാതന്ത്ര്യസമര സേനാനിയുമായിരുന്നു പിതാവ് ഇ.
വി. നരസ റെഡ്ഡി.
അതുവരെ ഇന്ത്യയിലെ തൊട്ടുകൂടാത്തവരായി കണക്കാക്കപ്പെട്ടിരുന്ന ഹരിജനങ്ങളോട് മെച്ചപ്പെട്ട ചികിത്സയ്ക്കായി മഹാത്മാഗാന്ധിക്കൊപ്പം പ്രചാരണങ്ങളിൽ പങ്കെടുത്തതായി അദ്ദേഹം കണ്ടെത്തി.
ഗാന്ധിയുടെ പ്രതിഷേധത്തിൽ പങ്കെടുത്തതിന് പിതാവിനെ ജയിലിലടച്ചു, ഗാന്ധിയുടെ പ്രചാരണങ്ങളെ പിന്തുണയ്ക്കാൻ അമ്മ ആഭരണങ്ങൾ വിൽക്കുന്നതിൽ നിന്ന് പണം ഉപയോഗിച്ചു.
റെഡ്ഡി 1943 ൽ മദ്രാസ് യൂണിവേഴ്സിറ്റിയിൽ നിന്ന് ബിരുദം പൂർത്തിയാക്കി, 1948 ൽ ന്യൂയോർക്ക് യൂണിവേഴ്സിറ്റിയിൽ നിന്ന് പൊളിറ്റിക്കൽ സയൻസിൽ ബിരുദാനന്തര ബിരുദം നേടി.
കെമിക്കൽ എഞ്ചിനീയറിംഗിൽ ബിരുദപഠനത്തിന് ഇല്ലിനോയി സർവ്വകലാശാല അദ്ദേഹത്തിന് അവസരം നൽകിയിരുന്നെങ്കിലും രണ്ടാം ലോകമഹായുദ്ധാനന്തരം മദ്രാസിൽ നിന്ന് കപ്പലുകൾ കയറുന്നത് താമസിച്ചത് അമേരിക്കയിൽ ലാൻഡിംഗ് വൈകാൻ കാരണമായി.
തുടർന്ന് ന്യൂയോർക്ക് യൂണിവേഴ്സിറ്റിയിൽ നിന്ന് അദ്ദേഹം ബിരുദപഠനം പൂർത്തിയാക്കി.
അവലംബം ↑ പുറം കണ്ണികൾ E. S. Reddy Papers (MS 1499).
Manuscripts and Archives, Yale University Library.
India and South Africa: A collection of papers by E.S. Reddy (PDF) South African History Online
എനെർജിയ
എനെർജിയ Energia (Russian: Энергия, Energiya, "Energy") ശക്തികൂടിയ ഒരു സോവിയറ്റ് റോക്കറ്റ് ആയിരുന്നു.
ബുറാൻ സ്പേസ് ഷട്ടിലിന്റെ ബൂസ്റ്റർ സംവിധാനവും ഇതായിരുന്നു.
എൻ പി ഒ ഇലക്ട്രോപ്രിബോർ ആയിരുന്നു ഇത് രൂപകൽപ്പന ചെയ്തത്.
എനെർജിയയ്ക്ക് 4 സ്ട്രാപ്പ് ഓൺ ബൂസ്റ്റേഴ്സ് ഉണ്ടായിരുന്നു.
4 അറകളുള്ള RD-170 എഞ്ചിൻ മണ്ണെണ്ണയോ എൽ ഒ എക്സോ കത്തിക്കുന്നു.
ഇതിലെ മദ്ധ്യഭാഗത്തുള്ള 4 അറകളുള്ള RD-0120 (11D122) എഞ്ചിനുകളിൽ ദ്രവ ഹൈഡ്രജനോ എൽ ഒ എക്സോ കത്തിക്കുന്നു.
വിക്ഷേപണ സംവിധാനത്തിൽ രണ്ടു പ്രവർത്തനത്തിൽ വ്യത്യസ്തമായ ഒപ്പറേഷണൽ വേരിയന്റ്സ് ഉണ്ട്.
എനെർജിയ-പോളിയൂസ്, എനെർജിയ-ബുറാൻ എന്നിവയാണവ.
എനെർജിയ-പോളിയൂസിൽ അവസാന ഘട്ടത്തിൽ പോളിയൂസ് സംവിധാനം ഉപയോഗിച്ച് ഉപഗ്രഹത്തെ ഭ്രമണപഥത്തിലെത്തിക്കുന്നു.
എനെർജിയ-ബുറാനിലാണെങ്കിൽ ബുറാൻ സ്പേസ് ഷട്ടിൽ ആണ് പേലോഡ്.
ഈ റോക്കറ്റിനു 100 ടൺ (100000 കിലോഗ്രാം) താഴ്ന്ന ഭ്രമണപഥത്തിലെത്തിക്കാനാവും.
20 ടൺ ജിയോസ്റ്റേഷണറി ഓർബിറ്റിലും 32 ടൺ ട്രാൻസ് ലൂണാർ ട്രാജെക്ടറിയിലും എത്തിക്കാൻ കഴിവുണ്ട്.
ഇതും കാണൂ Comparison of orbital launchers families Comparison of orbital launch systems അവലംബം
എന്ത നേർചിന
ത്യാഗരാജസ്വാമികൾ ശുദ്ധധന്യാസിരാഗത്തിൽ ചിട്ടപ്പെടുത്തിയ ഒരു കൃതിയാണ് എന്ത നേർചിന വരികളും അർത്ഥവും വരികൾ അർത്ഥം പല്ലവി എന്ത നേർചിന എന്ത ജൂചിന എന്ത വാരലൈന കാന്ത ദാസുലേ എത്രവലിയജ്ഞാനിയാണെങ്കിലും എത്രമാത്രം ലോകത്തെ കണ്ടവനാണെങ്കിലും എത്ര പ്രമുഖനാണെങ്കിലും എല്ലാവരും സ്ത്രീകളുടെ അടിമകൾ മാത്രമാണ് അനുപല്ലവി സന്തതംബു ശ്രീകാന്തസ്വാന്ത സിദ്ധാന്തമൈന മാർഗചിന്തലേനി വാ സദാസമയവും ലക്ഷ്മീകാന്തനായ മഹാവിഷ്ണുവിന്റെ സനാതനധർമ്മത്തിന്റെ മാർഗത്തേപ്പറ്റി ചിന്തിക്കാത്തവർ ചരണം പരഹിംസ പരഭാമാന്യ ധന പരമാനവാപവാദ പരജീവനാദുലകനൃതമേ ഭാഷിഞ്ചേരയ്യ ത്യാഗരാജ നുത ഓ!
ത്യാഗരാജനാൽ പ്രകീർത്തിക്കപ്പെടുന്ന ഭഗവാനേ, അന്യർക്ക് ദ്രോഹമാകാൻ അസത്യം പറയുന്നവർ, മറ്റുള്ളവരുടെ ഭാര്യമാരെ ആഗ്രഹിക്കുന്നവർ, അന്യരുടെ ധനം ആഗ്രഹിക്കുന്നവർ, മറ്റുള്ളവരെപ്പറ്റി അപവാദം പ്രചരിപ്പിക്കുന്നവർ, നിലനിൽപ്പിനായി മറ്റുള്ളവരെ ആശ്രയിക്കുന്നവർ അവലംബം പുറത്തേക്കുള്ള കണ്ണികൾ
എന്തനി നേ വർണ്ണിന്തുനു
ത്യാഗരാജസ്വാമികൾ മുഖാരിരാഗത്തിൽ ചിട്ടപ്പെടുത്തിയ ഒരു കൃതിയാണ് എന്തനി നേ വർണ്ണിന്തുനു ശബരീഭാഗ്യ വരികളും അർത്ഥവും വരികൾ അർത്ഥം പല്ലവി എന്തനി നേ വർണ്ണിന്തുനു ശബരീഭാഗ്യ?
ശബരിയുടെ പരമഭാഗ്യത്തെപ്പറ്റി ഞാൻ എങ്ങനെയാണ് വർണ്ണിക്കേണ്ടത്?
അനുപല്ലവി ദാന്തുലവര കാന്തലു ജഗമന്ത നിണ്ഡിയുണ്ഡഗ എത്രയോ പരമയോഗികളുടെ ഭാര്യമാർ ഭൂമിയിലെങ്ങും ഉണ്ടായിട്ടും ചരണം കനുലാര സേവിഞ്ചി കമ്മനി ഫലമുലനൊസഗി തനുവു പുലകരിഞ്ച പാദയുഗമുലകു മ്രൊക്കി ഇനകുലപതി സമുഖംബുന പുനരാവൃത്തിരഹിത പദമുനു പൊന്ദിന ത്യാഗരാജ നുതുരാലി പുണ്യംബുനു ഭഗവാനെ സ്വന്തം കണ്ണുകൊണ്ടുകണ്ട, അദ്ദേഹത്തിനു മാധുര്യമേറിയ ഫലങ്ങൾ നൽകാൻ കഴിഞ്ഞ, അദ്ദേഹത്തിന്റെ പാദങ്ങളെ ആരാധിക്കാൻ കഴിഞ്ഞ, സൂര്യവംശത്തിന്റെ തിലകമായ ശ്രീരാമനെ കണ്ട് ജീവന്മുക്തി നേടിയ, ശബരിയുടെ ഭാഗ്യത്തെപ്പറ്റി ത്യാഗരാജൻ എങ്ങനെയാണ് വർണ്ണിക്കേണ്ടത് അവലംബം പുറത്തേക്കുള്ള കണ്ണികൾ ഐശ്വര്യ വിദ്യ രഘുനാഥിന്റെ ആലാപനം
ഇഷിത റോയ്
ഇഷിത റോയ് 1991 ബാച്ച് ഐഎഎസ് ഓഫീസറാണ്.
കേരള സർക്കാർ പ്രിൻസിപ്പൽ സെക്രട്ടറിയായിരുന്നു.
2020 മെയു മുതൽ കേരള സർക്കാരിന്റെ കാർഷിക ഉൽപാദന കമ്മീഷണറായി  നിയമിതയായി.
ഇതിന് മുമ്പ് ഇന്ത്യൻ ടെക്സ്റ്റൈൽസ് മന്ത്രാലയത്തിന്റെ കീഴിലുള്ള ബാംഗ്ലൂരിലെ ഉന്നത വിദ്യാഭ്യാസത്തിനായുള്ള മാനവ വിഭവശേഷി വികസന മന്ത്രാലയത്തിന്റെ ജോയിന്റ് സെക്രട്ടറി, സിഇഒ സെൻട്രൽ സിൽക്ക് ബോർഡ് ഓഫ് ഇന്ത്യയുടെ മെമ്പർ സെക്രട്ടറി എന്നീ നിലകളിൽ ഇഷിത റോയ് സേവനമനുഷ്ഠിച്ചിട്ടുണ്ട്.
അനുബന്ധം ↑ ↑ ↑
ഇഷ്കൂൾ തടാകം ഇംഗ്ലീഷ് വിലാസം https://ml.wikipedia.org/wiki/Ichkeul_lake
വടക്കൻ ടുണീഷ്യയിലെ ഒരു തടാകമാണ് ഇഷ്കൂൾ തടാകം (ഇംഗ്ലീഷ്: Ichkeul Lake)( അറബി : بحيرة اشكل ‬ ).
ആഫ്രിക്കയിലെ വടക്കേ അറ്റത്തുള്ള നഗരമായ ബിസർതെയിൽ നിന്നും 20 കിലോമീറ്റർ അകലെയാണ് ഈ തടാകം സ്ഥിതി ചെയ്യുന്നത്.
ഓരോ വർഷവും ആയിരക്കണക്കിന് ദേശാടന പക്ഷികൾ ഇഷ്കൂൾ ദേശീയോദ്യാനത്തിലെ ഈ തടാകത്തിലും തണ്ണീർത്തടത്തിലുമായി എത്താറുണ്ട്.
തടാകത്തിൽ വരുന്ന ദേശാടന പക്ഷികളിൽ താറാവ് , വാത്ത , കൊറ്റി , അരയന്നക്കൊക്ക് എന്നിവ കാണപ്പെടാറുണ്ട്.
ഇഷ്കൂൾ തടാകത്തിന്റെ അനുബന്ധ ഭാഗങ്ങളിൽ അണക്കെട്ട് നിർമ്മാണം തടാകത്തിന്റേയും തണ്ണീർത്തടത്തിന്റേയും  പാരിസ്ഥിതിക സന്തുനാവസ്ഥയിൽ പ്രതികൂലമായ മാറ്റങ്ങളുണ്ടാക്കിയിരിക്കുന്നു.
ഇഷ്കൂൾ ദേശീയോദ്യാനം
ടുണീഷ്യയ്ക്ക് വടക്കു ഭാഗത്ത് സ്ഥിതി ചെയ്യുന്ന ലോക പൈതൃക സ്ഥലമാണ് ഇഷ്കൂൾ ദേശീയോദ്യാനം.
1980 മുതൽ ഇത് യുനെസ്കോയുടെ ലോകപൈതൃകസ്ഥാനങ്ങളുടെ പട്ടികയിലുണ്ട്.
ടുണീഷ്യയിലെ കാർഷിക മന്ത്രാലയമാണ് ഈ ഉദ്യാനം കൈകാര്യം ചെയ്യുന്നത്.
Sight of Ichkeul National Park Paysage du lac Rive du lac ചിത്രശാല Sight of Ichkeul National Park Paysage du lac Rive du lac References ബാഹ്യകണ്ണികൾ UNESCO website WCMC datasheet Archived 1997-07-10 at Archive.is ACST Photos: Exploring Lak Ichkeul National Aeronautics and Space Administration Archived 2006-10-01 at the Wayback Machine .
ഇഷ്ടം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ishtam_(2001_film)
സിബി മലയിലിന്റെ സംവിധാനത്തിൽ ദിലീപ് , നെടുമുടി വേണു , ഇന്നസെന്റ് , നവ്യ നായർ , ജയസുധ എന്നിവർ പ്രധാനവേഷങ്ങളിൽ അഭിനയിച്ച് 2001-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ഇഷ്ടം .
നവ്യ നായർ അഭിനയിച്ച ആദ്യ ചിത്രമായിരുന്നു ഇത്.
ചിങ്കു അച്ചു സിനിമാസിന്റെ ബാനറിൽ ഡേവിഡ് കാച്ചപ്പിള്ളി നിർമ്മാണം ചെയ്ത ഈ ചിത്രം കോക്കേഴ്സ് , കാച്ചപ്പിള്ളി റിലീസ് എന്നിവർ ചേർന്നാണ് വിതരണം ചെയ്തത്.
ഈ ചിത്രത്തിന്റെ കഥ കെടാമംഗലം സദാനന്ദന്റേതാണ്‌ .
തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലവൂർ രവികുമാർ ആണ്.
അഭിനേതാക്കൾ ദിലീപ് – പവൻ കെ. മേനോൻ നെടുമുടി വേണു – കൃഷ്ണൻകുട്ടി മേനോൻ നവ്യ നായർ – അഞ്ജന ജയസുധ – ശ്രീദേവി ഇന്നസെന്റ് – നാരായണൻ ശ്രീനിവാസൻ – വിപിൻ കെ. മേനോൻ ബാലചന്ദ്രമേനോൻ – അഞ്ജനയുടെ അച്‌ഛൻ ജ്യോതിർമയി – ജ്യോതി കൽപ്പന – മറിയാമ്മ തോമസ് സുമ ജയറാം – ഗിരിജ സംഗീതം
കൈതപ്രം ദാമോദരൻ നമ്പൂതിരി , സച്ചിദാനന്ദൻ പുഴങ്കര എഴുതിയ ഗാനങ്ങളുടെ  സംഗീതസംവിധാനം നിർവ്വഹിച്ചത് മോഹൻ സിതാര ആണ്.
ഗാനങ്ങൾ ചഞ്ചല ദ്രുതപദതാളം – കെ.എസ്. ചിത്ര കളി പറയും – സുനിൽ വട്ടത്തിൽ – സുനിൽ ഇഷ്ടം ഇഷ്ടം – കോറസ് കാണുമ്പോൾ പറയാമോ – കെ.ജെ. യേശുദാസ് കണ്ടു കണ്ടു കണ്ടില്ല – ധന്യ കാണുമ്പോൾ പറയാമോ – കെ.ജെ. യേശുദാസ് , കെ.എസ്. ചിത്ര കണ്ടു കണ്ടു കണ്ടില്ല – കെ.ജെ. യേശുദാസ് അണിയറ പ്രവർത്തകർ ഛായാഗ്രഹണം: വേണു ഗോപാൽ ചിത്രസം‌യോജനം: എൽ. ഭൂമിനാഥൻ കല: ഗിരീഷ് മേനോൻ ചമയം: സുദേവൻ വസ്ത്രാലങ്കാരം: വേലായുധൻ കീഴില്ലം നൃത്തം: കുമാർ ശാന്തി നിശ്ചല ഛായാഗ്രഹണം: എം.കെ. മോഹനൻ എഫക്റ്റ്സ്: മുരുകേഷ് നിർമ്മാണ നിർവ്വഹണം: സിദ്ദു പനയ്ക്കൽ അസിസ്റ്റന്റ് ഡയറൿടർ: വി.ആർ. ഗോപാലകൃഷ്ണൻ വിഷ്വൽ എഫക്റ്റ്സ്: പവൻ കുമാർ പുറത്തേക്കുള്ള കണ്ണികൾ ഇഷ്ടം ഇന്റർനെറ്റ് മൂവി ഡാറ്റാബേസിൽ ഇഷ്ടം – മലയാളസംഗീതം.
ഇഷ്ടാർ ഇംഗ്ലീഷ് വിലാസം https://ml.wikipedia.org/wiki/Ishtar
ഇനന്ന സ്നേഹം, സൗന്ദര്യം, ലൈംഗികത, ആഗ്രഹം, ഫെർട്ടിലിറ്റി, യുദ്ധം, നീതി, രാഷ്ട്രീയ ശക്തി എന്നിവയുമായി ബന്ധപ്പെട്ട പുരാതന മെസൊപ്പൊട്ടേമിയൻ ദേവതയാണ് .
ഇനന്ന തുടക്കത്തിൽ സുമേറിൽ ആരാധിക്കപ്പെടുകയും പിന്നീട് അക്കാദിയന്മാർ , ബാബിലോണിയർ , അസീറിയർമാർ ഇഷ്തർ എന്ന പേരിൽ ആരാധിച്ചു.
"സ്വർഗ്ഗരാജ്യത്തിലെ രാജ്ഞി" എന്നറിയപ്പെട്ട ഇനന്ന ഊരുക്കിനടുത്തുള്ള, ഇയന്നാ എന്ന ക്ഷേത്രത്തിൻെറ സംരക്ഷക ദേവതയായിരുന്നു.
മനുഷ്യരിലും മൃഗങ്ങളിലും ലൈംഗികാസക്തി ജനിപ്പിക്കുന്ന ഇഷ്ടാറിന് അടിമകളെ ബലികഴിച്ചിരുന്നു .
ചന്ദ്രദേവനായ സീനിന്റെ പുത്രിയായും സൂര്യദേവനായ ഷാമാഷിന്റെ സഹോദരിയായും കരുതപ്പെടുന്ന ഇഷ്ടാറിന്റെ കാമുകനാണ് തമൂസ് .